Forum Iulium
Vide etiam paginam discretivam: Forum Iulii (discretiva). Forum Iulium (Graece Ἀγορὰ Ἰουλία), primum inter Fora Imperatorum quae Foro Romano adiacent, iussu C. Caesaris dictatoris constructum est et die 26 Septembris 46 a.C.n. sacratum (die ultimo triumphorum suorum); imperfectum autem diu manens ab Augusto confectum est. Templum Veneris Genetricis in ipso foro aedificatum est.